ঢাকা বিশ্ববিদ্যালয়ের অধ্যাপক হাসিনা খান প্রথম আলোকে বলেন, ‘যুক্তরাষ্ট্রপ্রবাসী বাংলাদেশি বিজ্ঞানী ড. মং সেনো মারমা আমাদের কাছে ইলিশের জীবনরহস্য উন্মোচনের গবেষণার প্রস্তাব করেন। পরবর্তী সময়ে ঢাকা বিশ্ববিদ্যালয়ে আমাদের ল্যাবরেটরিতে (পরীক্ষাগার) এবং যুক্তরাষ্ট্র ও অস্ট্রেলিয়ায় গবেষণাটি হয়। এর মধ্য দিয়ে আমরা এখন ইলিশের ডিএনএ বা কৌলিক বৈশিষ্ট্যের সব তথ্য জানতে পরেছি। আশা করি, দেশের ইলিশের জন্য আরও অনেক ইতিবাচক খবর আমরা আমাদের পরবর্তী গবেষণার মধ্য দিয়ে জানাতে পারব।’